145. löggjafarþing 2015–2016.

Þingskjal 110 — 110. mál.

Fyrirspurn

til innanríkisráðherra um nethlutleysi og endurskoðun fjarskiptalaga.

Frá Birgittu Jónsdóttur.

1.	Er vinna hafin innan ráðuneytisins við endurskoðun fjarskiptalaga með tilliti til þeirrar þróunar sem orðið hefur á evrópskri fjarskiptalöggjöf frá árinu 2009 og þá sérstaklega á sviði neytendaverndar og bættrar réttarstöðu netnotenda? Ef ekki, telur ráðherra þörf á að huga að slíkri endurskoðun?

2.	Telur ráðherra tilefni til að grípa til ráðstafana til að koma í veg fyrir að nothæf internet
þjónusta verði að einhvers konar forgangsþjónustu á yfirgjaldsverði, auk ráðstafana til að tryggja að umferðarstýringar í fjarskiptanetum verði ekki til þess að útiloka tilteknar þjón
ustur og hamla þannig mjög nýsköpun og samkeppni í náinni framtíð?

Skriflegt svar óskast.